Tervetuloa Sanaa naisilta -ohjelmaan. Olen Tuija Valtanen.
Haluan jatkaa kanssasi teemaa, ettet pysähtyisi, -
kun tulee tilanteita, jotka voivat pelottaa luonnollista ihmistä.
Tuo pelko ei ole Jumalasta, vaan sielunvihollisesta.
On tilanteita, joiden kautta Jumala harjaannuttaa sinun uskoasi.
Menemme alueelle, jossa sinun uskosi saisi olla harjoitettu -
luottamaan Jumalaan myös vaikeissa tilanteissa.
Kun tulin uskoon noin 26 vuotta sitten, -
olen ymmärtänyt jälkeenpäin, kyllä Jumalalla oli mahtava huumorintaju.
Ensimmäiset kirjat, joita aloin lukea, olivat Stefanus-lähetyksen, -
jotka kertoivat Romanian uskovien vainoista.
Muistan lukeneeni Wurmbrandin "Kirkkautta kidutuskammiossa".
Sain hyvän rokotuksen heti alkuun.
Jeesuksen seuraaminen on sellaista, että se voi joskus kirpaista meitä.
Nuo kirjat rohkaisivat minua.
Jos joudumme Hänen nimensä tähden vaikeuksiin tai meitä vainotaan, -
Hän on luvannut meille Henkensä.
Pyhän Hengen ja se on sellainen voimallinen henki,
joka auttaa meitä nostamaan kat- seemme kohden Jumalan kirkkautta.
Voimme kokea vaikeissa olosuhteissa Jumalan yliluonnollisen voiman.
Saamme sen todellisuuden, että Hän on väkevä Jumala.
Me voimme luottaa Häneen.
Tällaisia tilanteita löydämme Jumalan sanasta.
Jopa tuo, kun Jeesus kuoli ristillä.
Pimeys luuli sen olevan hänen hetkensä, -
eikä käsittänyt Jumalan suunnitelmaa, miten pimeiden vaiheiden kautta -
Jumala kukisti, polki käärmeen pään. Tuli valtava voitto.
Kolmen päivän kuluttua siitä, kun Jeesus oli haudattu, -
tuo ylösnousemusvoima tuli nostamaan Hänet kuolleista.
Se on valtava läpimurto. Sen tähden, että Hän elää, mekin elämme.
Voimme turvautua Hänen pyhän verensä voimaan.
Jumalan sanan kautta voimme tulla rohkaistuksi -
ja opetella luottamaan Jumalaan vaikeissa tilanteissa.
Danielin kirjassa kolme juutalais- poikaa; -
Sadrak, Meesak ja Abednego -
tämän päivän kielellä, heidät aivan kuin kidnapattiin -
omasta kodistaan, perheestään, suvustaan, maastaan.
He joutuivat Baabeliin, pakko- siirtolaisuuteen kuninkaan hoviin, -
missä he eivät saaneet noudattaa omia tapojaan.
Jotain tapahtui tilanteessa, että he juutalaisina -
eivät suostuneet kumartamaan kuvapatsasta.
He eivät suostuneet kompromissiin tämän maailman hengen edessä, -
vaan heillä oli yksi Jumala.
Jumala, jonka edessä he notkistivat polvensa.
Ei ole itsestään selvyys, että omistaa tämänlaisen uskon.
Uskon, että mitä he kykenivät tekemään siinä tilanteessa, -
johtui myös heidän juuristansa, jotka olivat kasvaneet syvälle.
He olivat tunteneen Aabrahamin, Iisakin ja Jaakobin Jumalan.
Tämän tuntemisen kautta he tiesivät, -
että heidän ei ole oikein notkistaa polviaan epäjumalien edessä.
Uskon, että kun he eivät suostuneet kuninkaan pöydän herkkuja syömään -
heillä oli tietynlaiset, totutut, oikeat tavat.
He ehkä olivat Kosher-juutalaisia.
Ehkä heillä oli tapoja, joiden kautta he kriisitilanteessa toimivat oikein, -
koska olivat harjaantuneet niissä koetuksen päivinä.
Silloin kun tuli iso koetus, Jumala tuli kirkastamaan oman nimensä.
Päätepistehän tässä oli, kun nämä pojat sanovat sen, -
että ei ole oikein, me emme voi notkistaa.
Kuningas Nebukadnessar, olemme valmiit kuolemaankin.
Jumala voi pelastaa meidät tulisesta pätsistä -
ja vaikka ei pelastaisikaan, niin tiedä se kuningas, he sanoivat.
He olivat rohkeita ja pelottomia tuon kuninkaan vihan edessä.
Vaikka se kasvoi heidän rohkeudestaan pitää kiinni hyvästä, -
minkä he olivat oppineet, he joutuivat maksamaan.
He eivät suostuneet ajattelemaan, että Jumalaan ei voisi luottaa.
Tämä toi valtavan siunauksen. Tilanne päättyy siihen,
että kansa näkee, Herra on Jumala, joka kykenee pelastamaan omansa.
Herra on Jumala, joka voi auttaa tulisen pätsin keskeltä.
Pätsiin heittämisen jälkeen näemme, että ei ne miehet olleet siellä yksin.
Siellä oli yksi heidän kanssaan, näöltään kuin Jumalan poika.
Tuli, joka oli tarkoitettu tuhoamaan heidät.
Tuli ei tuhonnut heitä, vaan se poltti vain siteet pois, -
niin että he pystyivät käyskentelemään tulen keskellä.
Jos elämässäsi tulee uskon koetukset, valitse tietoisesti luottaa Jumalaan.
Tulet näkemään, että luottamus, minkä panet oikeaan kohteeseen, -
se kantaa sinut sen koetuksen yli.
Älä pysähdy, jos sinulle sanotaan, että et saa uskoa näin, -
tai pitää uskoa muuhun kuin Jeesukseen Kristukseen.
Pidä sinä se usko, mikä sinulla on Jumalan sanan pohjalta.
Tämä oli myös niitä Jeesuksen jäähyväispuheen alkuja.
Joh. 14 luvussa Hän aloitti sanomalla: -
"Pidä usko Jumalaan ja pidä usko minuun"
On ihana asia, että voimme riippua Hänessä, kun meillä ei ole muuta.
Mutta se kantaa meidät noiden tilanteiden yli.
Sen kautta kirkastetaan elävän Jumalan pojan nimi.
Tällaiseen turvaan haluan olla johdattamassa sinua tänään.
Tuo Jumalan täydellinen rakkaus tulee karkottamaan pelon hengen, -
koska pelko ei ole Jumalasta.
Pelko on sellainen ase, mitä vihollinen yrittää tykittää elämäämme.
Alamme miettiä asioita, minkä tähden me ei voitais jotain tehdä.
Me on meidän perheessä joskus naurettu sitä.
Lapsuuteni perheessä, kun isäni eli, me naurettiin meidän mummoa siitä,
että hänessä maailma menetti jännityskirjailijan.
Hän keksi asioita, mitä pystyi pelkäämään, tai mitä voisi sattua.
Hänellä oli valtava mielikuvitus tällä alueella.
Ei näin Jumala ole tarkoittanut elämäämme.
Hän nimenomaan tuli katkomaan tällaiset ikeet.
Hän tuli päästämään vangitut vapauteen.
Hän tuli avaamaan silmämme ja korvamme.
Hän tuli julistamaan meille sellaista riemuvuotta.
Toivon, että tämä vuosi olisi elämässäsi riemullinen vuosi siitä, -
että vaikka tulen läpi, vaikka veden läpi.
Vaikka lanteillesi laitettaisiin kuorma, -
sinä tulisit näkemään tuon lunastajan voiman -
ja oppisit tunnistamaan tuon Jumalan siunaavan armon.
Sinun ei tarvitse pelätä, että ulkoiset asiat veisivät uskosi.
Saatana kyllä pyrkii viemään sinulta toivon ja rakkauden, -
että et näyttäisi uskovalta, joka voi olla siunauksena toisille.
Siihen sinut on kutsuttu, että voit luottaa Jumalaan vaikeina päivinä.
Luottamusasia on sellainen, missä tarvitsemme harjoittelua.
Kun tarvitsemme harjoittelua, -
Jumala vie meidät epätoivoisiin tilanteisiin, -
että mitenkäs tässä, mutta Jumala on lähettänyt meille parhaimman viestin.
Elämässä on asioita, joita emme ymmärrä.
Emme tule koskaan ymmärtämään Jumalan valtasuuruutta ja voimaa.
On asioita, joita voimme ymmärtää. Ne löytyvät Hänen sanastaan.
Meidän ei tulisi laiminlyödä sanan tutkimista ja tallentamista.
Kun meillä on vettä, kuten sana ilmaisee.
aivan kuin piirityksen varalle laitettu, -
me kestämme nuo piirityksen päivätkin ja meillä on vettä.
Meillä on elävä sana, joka tekee työtä sydämessä ja mielessämme.
Kun ihminen on ahtaimmillaan, tuntuu, ettei voi rukoillakaan.
Silloinkin tuo Jumalan siunattu Pyhä Henki -
alkaa muistuttamaan meitä kaikesta, opettamaan kaikkea -
ja luomaan meille lohdutusta.
Tuomaan meille sellaista turvaa ja iloa, mitä kukaan ihminen ei voi antaa.
Tätä kautta me pääsemme sisälle suhteeseen, -
että tiedämme Isän pitävän huolta lapsestaan, Hän ei unohda yhtäkään.
Tartu juuri nyt siellä jälleen kiinni tähän tietoisuuteen, -
että Jumala on omiensa kanssa.
Hän ei jätä eikä hylkää sinua, vaan Hän tulee jälleen lähellesi.
Hän kysyy, mitä tahtoisit, että minä sinulle tekisin.
Kysyy, oletko valmis seuraamaan minua,
jos haluan kirkastaa nimeni kauttasi jonkun vaikean tilanteen keskellä.
Me uskovat olemme välillä kuin näytelmässä päähenkilöinä.
Muut tarkkailevat, kuinka selviämme jännittävistä vaiheista -
ja esteistä, kun rosvot yrittävät tehdä meille jotakin,
hyvän ja pahan taisteluissa.
Kun olemme oman elämämme päähenkilöitä ja Jumala on ohjaaja,
niin näissä tarinoissa on onnellinen loppu.
Tiedämme sen siitä, että Jumala on kirjoittanut nämä tarinat.
Jumalan sana kertoo, meillä on loppuhuipennukset, -
missä ylistämme kansojen ja kielien keskellä elävää Jumalaa.
Me olemme voittajana perillä saakka.
Sen tähden ei tarvitse lannistua eikä pysähtyä.
Kaikissa tilanteissa tiedämme, kun Jumala on sallinut koitoksia, -
Hän on varannut ulospääsyn, ennemmin tai myöhemmin.
Ei meidän tarvitse hukata elämäämme hetkissä, kun olemme ahjossa.
Voimme olla varmoja, että ahjon kautta kulta puhdistetaan.
Jumala puhdistaa Leevin pojat ja tyttäret tulella.
Ne puhdistetaan tulen ahjoissa, -
ettei meistä oleva näkyisi, vaan kullasta heijastuisi Hänen kasvonsa.
Ihmiset näkisivät saviastioistamme Jumalasta lähtöisin olevan kirkkauden.
Muistatko hetket, kun Pietari keskusteli Jeesuksen kanssa.
Hän oli kiinnostunut Johanneksen vaelluksesta enemmän kuin omastaan.
Jeesus antoi ymmärtää, mitä se sinuun koskee, seuraa sinä minua.
Kun Hän antoi tämän käskyn, Hän sanoi Pietarille, tulee päivä...
Kun olit nuori Pietari, menit, minne tahdoit.
Kun vanhenet, tulee toinen ja sinun tulee ojentaa hänelle kätesi -
ja antaa hänen vyöttää sinut ja viedä, kuten hän tahtoo.
Olemmeko valmiita rukoilemaan rukouksen:
Herra, sinä saat viedä, minne tahdot, käyttää niin kuin tahdot -
ja antaa elämäämme ne olosuhteet, jotta nimesi tulee kirkastetuksi.
Tapahtukoon Herra Sinun tahtosi maan päällä,
meidän elämässä, niin kuin se tapahtuu taivaassa.
Aamen.
Tekstitys: Tarja Korkeamäki